Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 343/14/8806	Košice, 25.6.2014
EEČ : 2-65-172-2014

U Z N E S E N I E

Trestná vec:	obvinený XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno d (§ 9 odsek 1 písmeno c) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako otec detí XXXXX, XXXXX, XXXXX a XXXXX, žiakov  Základnej školy v Seni, týmto umožnil bez ospravedlnenia a bezdôvodne v období od 01. 09. 2013 do 24. 04. 2014 vymeškať u Judity a Moniky 827 vyučovacích hodín a u Jána a Jany 328 vyučovacích hodín,

lebo je trestné stíhanie neprípustné podľa § 9 odsek 1 písmeno c

Odôvodnenie:
Uznesením vyšetrovateľa PZ, OR PZ, Odboru kriminálnej polície  sp. zn. ČVS: ORP-219/1-OVK-KS-2014 zo dňa 07. 05. 2014 bolo začaté trestné stíhanie a súčasne vznesené obvinenie obv. XXXXX za prečin ohrozovania mravnej výchovy mládeže podľa § 211 ods. 1 písm. b, ods. 3 písm. a/ Trestného zákona, na tom skutkovom základe, ako je to uvedené vo výrokovej časti tohto uznesenia.

V priebehu vyšetrovania bolo zistené, že deti XXXXX, XXXXX, XXXXX a XXXXX, boli rozsudkom Okresného súdu XXXXX - okolie sp. zn. 13P/277/2012 zo dňa 24. 06. 2013, ktorý nadobudol právoplatnosť dňa 27. 07. 2013, zverené do výchovy matke XXXXX.  Zároveň bolo zistené, že obvinený XXXXX sa nepodieľa na výchove a výžive takmer žiadnym spôsobom, aj keď žijú v spoločnej domácnosti, spoločne nehospodária. 

	Podľa § 215 ods. 1 písm. c/ Trestného poriadku prokurátor zastaví trestné stíhanie, ak je nepochybné, že skutok nespáchal obvinený. V priebehu vyšetrovania bolo zistené, že obv. XXXXX sa nepodieľa na výchove detí, pričom tieto boli zverené do výchovy matky XXXXX. 

	Vzhľadom na vyššie uvedené  skutočnosti bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor